S-303/2017

Mál þetta, sem dómtekið var 14. júní sl., er höfðað með tveimur ákærum, útgefnum af lögreglustjóranum á höfuðborgarsvæðinu.

Fyrri ákæran er gefin út 2. maí 2017, á hendur E-x-x B-x-x, kt. 000000-0000, Helluhólum 5, Snæfellsbæ,

I.

fyrir eftirtalin þjófnaðarbrot, með því að hafa:

1. Fimmtudaginn 18. febrúar 2016 í verslun Krónunnar, Nóatúni 17, Reykjavík, stolið átta pökkum af kjúklingabringum, samtals að verðmæti kr. 22.248.

2. Laugardaginn 17. september 2016, farið í bát sem stóð við Ólafsbraut 66 í Ólafsvík og stolið þaðan Philips GPS tæki, að óþekktu verðmæti.

3. Þriðjudaginn 27. september 2016 í verslun Krónunnar, Rofabæ 39, Reykjavík, stolið tíu pökkum af kjúklingabringum, samtals að verðmæti kr. 17.249.

4. Mánudaginn 7. nóvember 2016 í verslun Krónunnar, Háholti 13-15, Mosfellsbæ, stolið tíu pökkum af kjúklingabringum, samtals að verðmæti kr. 17.348.

5. Mánudaginn 7. nóvember 2016, í verslun Krónunnar, Hamraborg 18. Kópavogi, stolið tíu pökkum af kjúklingabringum, samtals að verðmæti kr. 24.290.

6. Mánudaginn 14. nóvember 2016 í verslun Krónunnar, Hamraborg 18, Kópavogi, stolið tíu pökkum af kjúklingabringum, samtals að verðmæti kr. 18.384.

7. Þriðjudaginn 10. janúar 2017 í verslun Krónunnar, Rofabæ 39, Reykjavík, stolið tíu pökkum af kjúklingabringum, samtals að verðmæti kr. 26.190.

8. Miðvikudaginn 11. janúar 2017 í verslun Krónunnar, Háholti 13-15, Mosfellsbæ, stolið tíu pökkum af kjúklingabringum, samtals að verðmæti kr. 21.900.

9. Miðvikudaginn 11. janúar 2017 í verslun Krónunnar, Þjóðhildarstíg 2-4, Reykjavík, stolið fjórum pökkum af kjúklingabringum og 11 glösum af vítamíni, samtals að verðmæti kr. 38.616.

Teljast brot í öllum liðum varða við 244. gr. almennra hegningarlaga nr. 19/1940.

II.

fyrir eftirtalin umferðarlagabrot, með því að hafa:

10. Laugardaginn 18. febrúar 2017 ekið bifreiðinni OE-043 sviptur ökurétti og undir áhrifum áfengis (í blóði mældist vínandamagn 2,78 ‰) norður Reykjanesbraut í Kópavogi, við Fífuhvammsveg, þar sem lögregla hafði afskipti af ákærða.

11. Miðvikudaginn 1. mars 2017 ekið bifreiðinni OE-043 sviptur ökurétti um Stykkishólmsveg í Helgafellssveit, við Helgafell, þar sem lögregla stöðvaði aksturinn.

12. Sunnudaginn 2. apríl 2017 ekið bifreiðinni OE-043 sviptur ökurétti vestur Ennisbraut í Snæfellsbæ, til móts við hús nr. 37, þar sem lögregla stöðvaði aksturinn.

Teljast brot í öllum liðum varða við 1. mgr. 48. gr. og brot í lið 9 einnig við 1., sbr. 2. mgr. 45. gr. a., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Síðari ákæran er gefin út á hendur ákærða 31. maí 2017 fyrir eftirtalin umferðarlagabrot, með því að hafa:

1. Miðvikudaginn 12. apríl 2017 ekið bifreiðinni OE-043 sviptur ökurétti norður Aðalgötu í Stykkishólmi, við Bónus, þar sem lögregla stöðvaði aksturinn.

2. Laugardaginn 22. apríl 2017 ekið bifreiðinni MZ-057 sviptur ökurétti og undir áhrifum áfengis (í blóði mældist vínandamagn 2,16 ‰) um Vífilstaðaveg í Garðabæ, við Hafnarfjarðarveg, þar sem lögregla stöðvaði aksturinn.

3. Sunnudaginn 7. maí 2017 ekið bifreiðinni LV-422 sviptur ökurétti og undir áhrifum áfengis (í blóði mældist vínandamagn 2,29 ‰) vestur Miklubraut í Reykjavík, að Melatorgi, þar sem lögregla stöðvaði aksturinn.

Teljast brot í öllum liðum varða við 1. mgr. 48. gr. og brot í lið 2 og 3 einnig við 1., sbr. 3. mgr. 45. gr., allt sbr. 1. mgr. 100. gr. umferðarlaga nr. 50/1987 með áorðnum breytingum.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006.

Ákærði krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í ágúst 1988. Hann á að baki nokkurn sakaferil. Samkvæmt framlögðu sakavottorði, dagsettu 23. maí 2017, var honum gert að sæta sektarrefsingu með lögreglustjórasáttum í alls fimm skipti á árinu 2013 vegna umferðarlagabrota. Hinn 15. apríl 2015 var hann dæmdur í 90 daga fangelsi fyrir þjófnað og umferðarlagabrot og var hann jafnframt sviptur ökurétti í 5 ár. Hinn 23. september 2015 var ákærði að nýju fundinn sekur um umferðarlagabrot og þjófnað og var honum dæmdur hegningarauki við fyrrgreindan dóm og gert að sæta fangelsi í 45 daga. Þá var ákærði dæmdur í 18 mánaða fangelsi fyrir brot gegn umferðarlögum, lögum um ávana- og fíkniefni og almennum hegningarlögum með dómi Héraðsdóms Reykjavíkur, uppkveðnum 3. mars 2017. Þau brot sem ákærði er sakfelldur fyrir samkvæmt 1-9. tölulið I. kafla og 10-11. tölulið II. kafla fyrri ákæru og fyrsta og öðrum tölulið síðari ákæru voru framin áður en hann gekkst undir fyrrgreindan dóm frá 3. mars 2017 og verður refsing fyrir þau brot ákveðin sem hegningarauki, sbr. 78. gr. almennra hegningarlaga nr. 19/1940.

Með vísan til framangreinds, greiðrar játningar ákærða og að teknu tilliti til 255. gr. og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 18 mánuði. Með hliðsjón af sakaferli ákærða þykir ekki efni til að skilorðsbinda refsinguna.

Ákærði greiði 72.765 krónur í sakarkostnað.

Af hálfu ákæruvaldsins flutti málið J-kk-nf S-kk-nf H-kk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, E-x-x B-x-x, sæti fangelsi í 18 mánuði.

Áréttuð er ævilöng svipting ökuréttar ákærða.

Ákærði greiði 72.765 krónur í sakarkostnað.

L-kvk-nf R-kvk-nf S-kvk-nf